På trods af aktuelle historier i pressen om at Forsvaret ikke har råd til at købe det planlagte udstyr, så har Forsvarsministeriets Materiel- og Indkøbsstyrelse (FMI) netop udsendt et nyt udbudsmateriale der dog længe har været på trapperne. Det handler om indkøb af op til 36 nye pansrede patruljekøretøjer (PPK) til Hæren.

I første omgang en samlet kontrakt der lyder på imellem 450 mil. til 1,5 mia. kroner. Alt efter pris pr. stk, samt antal (bemærk “op til 36 stk”).

LÆS OGSÅ : Forsvaret skal købe op til 900 nye lastbiler

De pansrede patruljekøretøjer skal kunne leveres i følgende konfigurationer:

Patruljekøretøj

Bruges i rollen som føringskøretøj, forbindelseskøretøj og transport af personel

Electronic Warfare køretøjer

Til brug med specialudstyr ved indhentningskapaciteter ved Hærens Efterretningsenheder

Støttekøretøjer

Transport af primært personel ved logistik- og militærpolitienheder

Åbne og lukkede rekognosceringskøretøjer

Til brug for spejder-, eskorte- og overvågningsenheder ved Hærens lette opklaringsenheder

De nye pansrede patruljekøretøjer

LÆS OGSÅ : Ny fællesnordisk uniform er i støbeskeen

Hærens kommende pansrede patruljekøretøjer skal altså kunne leveres i 5 forskellige varianter, og skal således anvendes bredt ved Hærens forskellige operative kapaciteter. Men det indledende indkøb på op til 36 stk. forventes kun at blive i “Patruljekøretøjs” udgaven, dog med en option på at enkelte skal leveres i en af de 4 andre varianter.

I udbudsmaterialet står også, at man generelt forventer yderligere køb af ekstra køretøjer (ud over de 36 stk).

Eagle 4 er ikke et opklaringskøretøj

Hvorfor skal bla. opklaringen så have nye køretøjer? Da Eagle i sin tid blev indkøbt indført, eller rettere trukket ned over hovedet på opklaringseskadronerne, var det med en stor portion skepsis. De var blevet hørt om deres brugerkrav, men der blev ikke taget hensyn til disse. De blev indkøbt, og nu stod opklaringen med et stykke værktøj, som slet ikke passede til den del af deres arbejde der kaldes jordopklaring. Senere kom Eagle 4 til, og det gjorde ikke sagen meget bedre. Melding fra opklaringsbataljonen dengang var at køretøjet larmer for meget, har for stor en profil og alle personellets sanser er frarøvet i det lukkede køretøj.

Denne gang har man taget hensyn, da to af dem fem varianter er rettet specifikt mod opklaringen. Dog er det “Patrol” udgaven som opklaringen i første omgang vil modtage.

LÆS OGSÅ : Hæren får nyt artillerisystem inden udgangen af 2017

Forsvaret forventer at prækvalificere 5 kandidater. Den producent som vinder PPK udbudet, skal kunne levere de nye køretøjer fra 2018. De skal være i drift i mindst 15 år.

*)Armoured Patrol Vehicles (APV). På dansk : Pansrede PatruljeKøretøjer (PPK)